《恭和御制己亥十一月十三日南郊祭天斋宫即事赐诗 其一》
唐代·蔡京

雪晴至日日初南，帝举明禋祀事严。万瓦沟中寒色在，一轮空外晓光暹。

云和龙轸开冰辙，风暖鸾旗拂冻檐。共喜天心扶圣德，珠玑更误宠恩沾。

作者简介：蔡京，初为僧。令狐楚镇滑台，劝之学。后以进士举上第，官御史，谪澧州刺史，迁抚州。诗三首。